News Update: คนรวยเก็บเงินไว้ที่ไหน? ผลสำรวจชี้ เศรษฐีเอเชียแห่ถือเงินสด หลีกเลี่ยงสินทรัพย์เสี่ยง หุ้น-คริปโทฯ เน้นลงทุนสินทรัพย์ปลอดภัย ผันผวนต่ำ - FINNOMENA
เศรษฐีเอเชียแห่ย้ายเงินจากตลาดหุ้นไปไว้ในที่ปลอดภัยกว่า ส่วนใหญ่แทบไม่ลงทุนในคริปโทฯ เลย เพื่อป้องกันความผันผวนของตลาด จากการเพิ่มขึ้นดอกเบี้ยและเงินเฟ้อ
12 ก.ย. 2565

เศรษฐีเอเชียแห่ย้ายเงินจากตลาดหุ้นไปไว้ในที่ปลอดภัยกว่า ส่วนใหญ่แทบไม่ลงทุนในคริปโทฯ เลย เพื่อป้องกันความผันผวนของตลาด จากการเพิ่มขึ้นดอกเบี้ยและเงินเฟ้อ
ผลการศึกษาของ Lombard Odier ในปี 2022 ที่สอบถามเศรษฐีในเอเชีย 450 ราย ที่มีเงินที่สามารถลงทุนได้มากกว่า 1 ล้านดอลลาร์ และมีภูมิลำเนาอยู่ในสิงคโปร์ ฮ่องกง ญี่ปุ่น ไทย ฟิลิปปินส์ อินโดนีเซีย ไต้หวัน และออสเตรเลียระหว่างเดือน พ.ค. และ มิ.ย. พบว่า
พวกเขาหลีกเลี่ยงการลงทุนในหุ้นและพันธบัตรมากขึ้น โดยเอาเงินไปไว้ในบริษัทของตน บริษัทที่ซื้อขายกันนอกตลาด (Private Market) หรือไม่ก็สินทรัพย์ที่ปลอดภัยกว่า เช่น ทองคำและเงินสด นอกจากนี้ ส่วนใหญ่ยังเลี่ยงการลงทุนในคริปโทฯ ที่ผันผวนเป็นพิเศษอีกด้วย
Vincent Magnenat หัวหน้าภูมิภาคเอเชียของ Lombard Odier บริษัทที่ดูแลทรัพย์สินของลูกค้าประมาณ 363,000 ล้านดอลลาร์ กล่าวว่า นักลงทุนในภูมิภาคเอเชียใช้ความระมัดระวังมากขึ้นในการสร้างพอร์ตการลงทุน และเปลี่ยนไปยังสินทรัพย์ที่มีความปลอดภัยกว่า รวมถึงกระจายความเสี่ยงออกไปยังตลาดต่างประเทศมากขึ้น ขณะที่การจัดสรรเงินลงทุนไปยังสินทรัพย์ดิจิทัลนั้นต่ำมาก
77% ของผู้ตอบแบบสอบถามมองว่า อัตราเงินเฟ้อที่เพิ่มขึ้นและผลกระทบต่อเศรษฐกิจโลกเป็นปัญหาใหญ่ที่สุดสำหรับพวกเขา สาวนอีกครึ่งหนึ่งกังวลเกี่ยวกับความผันผวนของตลาด ขณะที่ 83% ของพวกเขาไม่มีการลงทุนหรือลงทุนน้อยกว่า 5% ในคริปโทฯ
Swiss bank กล่าวว่า ความกังวลเกี่ยวกับสภาพคล่องที่ต่ำโดยเฉพาะในคนรุ่นก่อนๆ ตอกย้ำความกระตือรือร้นในการถือสินทรัพย์ที่ยังไม่เข้าตลาดหุ้น เทรนด์นี้นำโดยเศรษฐีในสิงคโปร์และออสเตรเลีย โดย 60% ของพวกเขาวางแผนที่จะเพิ่มการจัดสรรไปยัง บริษัทที่ซื้อขายกันนอกตลาด (Private Market)
การตกต่ำของหุ้นเทคโนโลยีและเงินเฟ้อที่พุ่งสูงขึ้นได้ทำให้ความมั่งคั่งของ 500 คนที่ร่ำรวยที่สุดในโลกในช่วงครึ่งปีแรกหายไปถึง 1.4 ล้านล้านเหรียญ ถือเป็นการพลิกกลับจาก 2 ปีที่ผ่านมา ที่นโยบายกระตุ้นเศรษฐกิจของธนาคารกลางเพื่อต่อสู้กับโควิดได้ช่วยเพิ่มสินทรัพย์ให้กับพวกเขา
อ้างอิง:
https://www.bloomberg.com/news/articles/2022-09-07/asia-s-rich-are-tilting-toward-private-assets-on-global-risks?sref=e4t2werz 
https://www.cnbc.com/2022/09/12/top-concerns-of-high-net-worth-super-rich-investors-in-asia-pacific-.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เศรษฐีเอเชีย
เอเชีย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA